અમદાવાદ: શહેરના સરદારનગર વિસ્તારમાં બે દિવસ અગાઉ જ કેટલીક મહિલાઓ દુકાનમાં ખરીદીના બહાને કપડાનું પાર્સલ લઇને ફરાર થઇ જવાની ઘટના બની હતી ત્યારે ઓઢવ વિસ્તારમાં આવેલી એક દુકાનમાં ભીખ માગવાના બહાને આવેલી પાંચથી છ સ્ત્રીઓએ દુકાનદારની નજર ચૂકવી દુકાનના કાઉન્ટર પર પડેલી પૈસા ભરેલી બેગમાંથી રોકડા રૂ. ૨.૭૦ લાખ લઇ ફરાર થઇ ગઇ હતી. આ અંગે દુકાન માલિકે ઓઢવ પોલીસ સ્ટેશનમાં ફરિયાદ નોંધાવતાં પોલીસે તપાસ હાથ ધરી છે.